বঙ্গে জাঁকিয়ে শীতের আমেজ, আরও নামবে পারদ

ওয়েবডেস্ক- বঙ্গে জাঁকিয়ে শীতের (winter) আমেজ। ক্রমশই ক্রমবে তাপমাত্রার পারদ, এমনটাই পূর্বাভাস আবহাওয়া দফতরের (Alipur Weather Office) ।আগামী সাতদিন তাপমাত্রার খুব একটা হেরফের হবে না, আবহাওয়া শুষ্ক থাকবে। হাওয়া অফিস বলছে, চলতি সপ্তাহে দক্ষিণবঙ্গে (South Bengal Weather) পশ্চিমের জেলাগুলিতে চলতি সপ্তাহে ১১-১৩ ডিগ্রি সেলসিয়াস থাকবে সর্বনিম্ন তাপমাত্রা। কোথাও আবার ১০ ডিগ্রির নীচেও নামতে পারে। লা নিনার (La Niña) প্রভাবে হাওয়া অফিস জানিয়েছিল, ঠান্ডার প্রভাবে বাড়বে, তবে যে পূর্বাভাস ছিল সেটা আর নেই।

ফলত অন্যান্য বছরের মতো শীত স্বাভাবিকই থাকবে। তবে দক্ষিণবঙ্গের জেলাগুলিতে সকালের দিকে হালকা কুয়াশা থাকবে, দিনের বেলায় পরিষ্কার থাকবে। কিছু জায়গায় দৃশ্যমানতা কমে যাওয়ার সম্ভাবনা রয়েছে। তবে ঘন কুয়াশার সতর্কতা আপাতত জারি নেই। কলকাতা সহ হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়া সহ সহ জেলাতেই কম-বেশি কুয়াশা থাকবে। আবহাওয়া দফতর সূত্রে খবর, এই মুহূর্তে বঙ্গোপসাগরে ঘূর্ণাবর্ত বা নিম্নচাপ অঞ্চল নেই কোনও। বৃষ্টিরও সম্ভাবনা নেই। গোটা রাজ্যে আপাতত শুষ্ক আবহাওয়া থাকবে। সকাল–সন্ধ্যেয় শীতের অনুভূতি বেশি থাকবে দক্ষিণবঙ্গে। সপ্তাহান্তে আবারও কিছুটা তাপমাত্রা নামতে পারে। অন্যদিকে অবাধে ঢুকছে উত্তুরে হাওয়া। ফলে শীতের দাপট ভালোই থাকবে।

আরও পড়ুন- ‘খেলা হবে’ র পর এবার ভাইরাল দেবাংশুর ‘হ্যালো মোদিজি’

আজ কলকাতায় সর্বনিম্ন তাপমাত্রা থাকবে ১৫.৮ ডিগ্রি সেলসিয়াস। আগামী সাতদিন কলকাতার সর্বনিম্ন তাপমাত্রা থাকবে ১৫ ডিগ্রি থেকে ১৬ ডিগ্রি সেলসিয়াসের মধ্যেই। বীরভূমে ইতিমধ্যে ১১ ডিগ্রিতে নেমেছে তাপমাত্রা। আগামী কয়েকদিন তাপমাত্রা একই থাকবে। অপরদিকে উত্তরবঙ্গে ঘন কুয়াশা। ফলে দৃশ্যমানতা কমে যাবে। দার্জিলিঙে পারদ ৪ ডিগ্রিতে নেমেছে। কোচবিহারে ৯ ডিগ্রি। উত্তরবঙ্গের সমতলের জেলাগুলিতে তাপমাত্রা ১৩ থেকে ১৬ ডিগ্রি সেলসিয়াসের আশেপাশে রয়েছে।

দেখুন আরও খবর-